ai4bharat/Pralekha huggingface dataset:
وزارت سیاحت
قومی دارالحکومت خطہ دہلی  کے لیفٹیننٹ گورنر نے دہلی کے ہوٹلوں میں ہوٹل اور ریستوراں کھولنے کی اجازت دی
ثقافت اور سیاحت کے مرکزی وزیر مملکت  جناب پرہلاد سنگھ پٹیل نے فیصلے کا خیرمقدم کیا
ملک کے دارالحکومت میں سیاحت کی صنعت کے دو سب سے بڑے حصے کھولنے سے گھریلو سفر کو رفتار ملے گی اور صنعت کو کافی راحت ملے گی: پرہلاد سنگھ پٹیل
سیاحت کی وزارت کل ’آتم نربھر بھارت۔ ایشوز کنفرنٹنگ ٹورزم اینڈ ٹریول انڈسٹری ‘ کے موضوع پر اگلا ویبنار منعقد کرنے جا رہی ہے
نئی دہلی،19 اگست :
قومی دارالحکومت کے خطے میں مہمان نوازی کی صنعت کے تقاضوں کو پورا کرنے والے ایک بڑے اعلان میں قومی راجدھانی خطہ  دہلی کے لیفٹیننٹ گورنر نے دہلی کے ہوٹلوں میں ہوٹل اور ریستوراں کھولنے کی اجازت دے دی ہے۔ دارالحکومت میں سیاحت اور مہمان نوازی کی سرگرمیوں کی بحالی کی طرف یہ ایک بڑا قدم ہے۔
شری پرہلاڈ سنگھ پٹیل نے این سی ٹی کے لیفٹیننٹ گورنر سے بات چیت کی یہ درخواست کرنے کے لئے کہ وہ دہلی میں مہمان نوازی کی صنعت کے تقاضوں کو تسلیم کرتے ہوئے ہوٹل اور ریستوراں کے کاموں کو شروع کرنے کی اجازت دیں۔ اس سے قبل انہوں نے یہ معاملہ وزارت داخلہ کے پاس بھی اٹھایا تھا۔
مرکزی وزیر مملکت  برائے ثقافت اور سیاحت جناب پرہلاد سنگھ پٹیل سیاحت اور مہمان نوازی کے صنعت کاروں کے نمائندوں کے ساتھ مستقل طور پر ملاقات کر رہے ہیں تاکہ مانگ کی بحالی ، خاص طور پر گھریلو سیاحت کو فروغ دینے کے ذریعہ سیاحت کی معیشت کو دوبارہ شروع کرنے کے حل پر تبادلہ خیال کیا جاسکے۔ انہوں نے گذشتہ ہفتہ کے دوران سیاحت کی صنعت کے مختلف طبقات کے ساتھ اپنی مشکلات کو سننے اور سمجھنے کے لئے کئی میٹنگیں منعقد کی تھیں۔
دہلی میں ہوٹلوں اور ریستورانوں کے کھلنے کے اس بڑے اعلان کا خیرمقدم کرتے ہوئے جناب پرہلاد سنگھ پٹیل نے وزیر داخلہ اور لیفٹیننٹ گورنر دہلی کا شکریہ ادا کیا اور کہا کہ "ملک کے دارالحکومت میں سیاحت کی صنعت کے دو سب سے بڑے حصے یعنی ہوٹلوں اور ریستورانوں کا کھلنا ایکم مثبت قدم ہے جس سے گھریلو سفر کو فروغ ملے گا اور اس سے صنعت کو بڑی راحت ملے گی ۔
وزارت داخلہ نے سیاحت کے شعبے میں ہوٹل ، ریستوراں اور مہمان نوازی کی خدمات 8 جون 2020 سے مرحلہ وار شروع کرنے کی اجازت دے دی ہے۔ وزارت صحت و خاندانی بہبود نے ہوٹلوں ، ریستوراں اور دیگر رہائشی یونٹوں کو شروع کرنے کے لئے ایس او پیز / پروٹوکول جاری کردیئے تھے اور بعد میں وزارت سیاحت نے ہوٹلوں ، ریستوراں اور دیگر رہائشی یونٹوں کے لئے آپریشنل گائیڈ لائنز پیش کئے تھے جنہیں ملک بھر میں تقسیم کیا گیا تھا۔
مرکزی وزیر مملکت برائے ثقافت و سیاحت  نے گذشتہ ہفتے شہری ہوا بازی کے مرکزی وزیر سے بھی ملاقاتیں کی تھیں اور ہوائی ٹکٹوں کی منسوخی سے متعلق رقم کی واپسی کی پالیسی کے معاملے پر تبادلہ خیال کیا اور اس محاذ پر کچھ ریزولیوشن متوقع ہے۔
وزارت سیاحت ، حکومت ہند سیاحت کی صنعت سے وابستگی میں اپنی کوششوں کو جاری رکھتے ہوئے ایم ایس ایم ای کے مختلف عناصر اور اسکیموں سے استفادہ کے لئے اسٹیک ہولڈرز کو معلومات اور رہنمائی فراہم کرنے کے مقصد سے 20 اگست 2020  کو ایک ویبنار کا اہتمام کررہی ہے ۔ یہ ویبنار آتم نربھر بھارت۔ ایشوز کنفرنٹنگ ٹورزم اینڈ ٹریول انڈسٹری کے موضوع پر منقعد ہو رہا ہے۔
ویبنار میں ایم ایس ایم ای سیکٹر اور اس کی درجہ بندی ، ایم ایس ایم ای کے لئے رجسٹریشن عمل ، خدمات کے شعبے کے لئے وزارت ایم ایس ایم ای کی کریڈٹ / فنانس اسکیموں ، پبلک پروکیورمنٹ پالیسی وغیرہ سے متعلق امور پر توجہ دے جائے گی۔
سیشن کی صدارت شری دیویندر کمار سنگھ ، ایڈیشنل سکریٹری اور ترقیاتی کمشنر ، وزارت ایم ایس ایم ای کریں گے۔
وزارتِ تعلیم
بھاشا سنگم موبائل ایپ
نئی دہلی،08 ، 2021/ تعلیم کے وزیر مملکت ڈاکٹر سبھاش سرکار نے راجیہ سبھا میں آج ایک تحریری جواب میں بتایا کہ بھاشا سنگم ایک موبائل ایپ ہے جسے صارفین کے لیے درج فہرست بھارتی زبانوں میں روزانہ کی عام بات چیت میں استعمال کرنے کے مقصد سے اینڈرائیڈ اور آئی او ایس دونوں پلیٹ فارموں کے لیے تیار کیا گیا ہے۔ اس ایپ میں 100 سے زیادہ جملے ہیں، جنہیں مختلف موضوعات کے تحت تشکیل دیا گیا ہے، جس سے لوگ 22 بھارتی زبانوں میں بنیادی بات چیت سیکھتے ہیں، اپنی زبان دانی کی جانچ کرتے ہیں اور آن لائن سرٹیفکیٹ حاصل کرتے ہیں۔ اس ایپ کا مقصد پورے بھارت میں لوگوں کو اس لائق بنا کر کہ وہ بھارت کی مختلف ریاستوں کی مختلف زبانیں سیکھیں اور ایک دوسرے کی ثقافت کے قریب آ جائیں۔
۔۔۔
ش ح ۔ اس۔ ت ح ۔
U –13964
(Visitor Counter : 115
نوجوانوں کے امور اور کھیل کود کی وزارت
پیرا ٹیبل ٹینس کھلاڑی بھاونا پٹیل کو ٹاپس کے تحت خصوصی آلات کی منظوری
نئی دہلی ،04جنوری :
مشن اولمپک سیل کی منگل، 29 دسمبر کو ٹارگٹ اولمپک پوڈیم اسکیم  کے تحت کھلاڑیوں کے لئے مالی تجاویز کو منظور کرنے کے سلسلے میں میٹنگ ہوئی۔ اس کے تحت گجرات کی پیرا ٹیبل ٹینس کھلاڑی بھاونا پٹیل کے لئے7.04لاکھ روپئے کی مالی تجویز کو کمیٹی نے منظوری دے دی ہے۔ بھاونا کو نومبر 2020 میں ٹاپس کے تحت شامل کیا گیا تھا۔ پٹیل اس وقت دنیا کی 8 ویں نمبر کی کھلاڑی ہیں اور اس اونچی رینک کی وجہ سے وہ بیحد آسانی سے ٹوکیو میں ہونے والے پیرا اولمپک کھیلوں کے لئے کوالیفائی بھی کر لیں گی۔ ایسا کرنے والی وہ پہلی بھارتی پیرا ٹیبل ٹینس کھلاڑی ہوں گی۔
پٹیل نے کھیل کے لئے ان خاص آلات کو خریدنے کے لئے مالی امداد دینے کی گزارش کی تھی جسے کمیٹی نے منظوری دے دی ہے۔
1۔ ٹیبل ٹینس وہیل چئیر
2۔ روبوٹ۔ بٹرفلائی امکس پرائم
3۔ وہیل چئیر ٹینس ٹیبل
پٹیل نے ایف۔ 4 زمرے کے پیرا ٹیبل ٹینس کھیل میں حصہ لیا۔
وزیراعظم کا دفتر
وزیراعظم 13 نومبر 2020 کو جام نگر اور جے پور میں ،مستقبل کے لئے تیار، دو آریووید اداروں کا افتتاح کریں گے
نئی دہلی،11؍نومبر، وزیراعظم جناب نریندر مودی، جام نگر میں آریووید میں تدریس و تحقیق کے ادارے  اور جے پور میں آیوروید کے قومی ادارے  کا پانچویں یوم آیوروید کے موقع پر یعنی 13 نومبر 2020 کو ویڈیو کانفرنس کے ذریعے افتتاح کریں گے۔ توقع ہے کہ ادارے 21 ویں صدی میں آیوروید کی نشوو نما اور ترقی میں عالمی قائد کے کردار ادا کریں گے۔
پس منظر:
یوم آیوروید سن 2016 سے ہر سال منایا جاتا ہے، جو کہ دھن ونتری جینتی کا دن ہے۔ اس برس یہ 13 نومبر 2020 کو پڑے گا۔یوم آیوروید پیشے اور سوسائٹی کے تئیں عزم کے اعادے کا موقع ہونے کے ساتھ ساتھ تہوار اور خوشیاں منانے کا بھی موقع ہے۔ اس سال کے ’یوم آیوروید‘ منانے میں، کووڈ – 19 کی وبا کے انتظامیہ میں ، آیوروید کے امکانی کردار پر، توجہ مرکوز رہے گی۔
صحت دیکھ بھال کے آیوش نظاموں کے بے شمار لا محدود امکانات کو استعمال کرتے ہوئے ہندوستان کے عوامی صحت کے چیلنجوں کے لئے مؤثر اور قابل برداشت حال فراہم کرنا سرکار کی ترجیح رہی ہے۔ اس کے نتیجے میں آیوش تعلیم کی جدید کاری بھی ایک ترجیحی شعبہ ہے۔ گزشتہ تین چار برسوں کے دوران اس کے لئے کثیر اقدامات کئے گئے ہیں۔ قومی اہمیت کے ادارے کے طور پر جام نگر میں آئی ٹی آر اے اور مستقبل میں یونیورسٹی بننے والے ادارے کے طور پر جے پور میں این آئی اے کو قوم کے حوالے کرنا، اس لحاظ سے تاریخی اقدام ہے کہ یہ نہ صرف آیوروید کی تعلیم کی جدید کاری کے لئے بلکہ اپنی روایتی ادویہ کی تجدید کے لئے بھی ہے۔ اس سے انہیں آیوروید تعلیم کے معیارات کو بہتر بنانے ، قومی اور بین الاقوامی ابھرتے ہوئے مطالبے کے مطابق مختلف کورسوں کو تیار کرنے، اور زیادہ سے زیادہ شواہد وضع کرنے کے لئے جدید تحقیق میں مہارت حاصل کرنے کی خود مختاری فراہم ہوگی
۔۔۔۔۔۔۔۔۔۔۔۔۔۔۔۔۔۔

U-7146
(
سائنس اور ٹیکنالوجی کی وزارت
کابینہ نے ایس این بوس نیشنل سینٹر فار بیسک سائنسز ، کولکاتا، بھارت اور لائبنیز-انسٹی ٹیوٹ فر فیسٹ کورپر- اور ویرکسٹ آف فورس چُنگ ڈریس ڈین ای وی ، ڈریسڈین، جرمنی کے درمیان نئی مقناطیسی اور ٹوپولوجیکل کوانٹم میٹریلز کے شعبے میں مفاہمت نامہ کو منظوری دی ہے
وزیر اعظم جناب نریندر مودی کی صدارت میں مرکزی کابینہ نے ایس این بوس نیشنل سینٹر فار بیسک سائنسز ، کولکاتا، بھارت اور لائبنیز-انسٹی ٹیوٹ فر فیسٹ کورپر- اور ویرکسٹوف فورس چُنگ ڈریسڈین ای وی ، ڈریسڈین، جرمنی کے درمیان مفاہمت نامہ کو منظوری دی ہے، جس کا مقصد نئی مقناطیسی اور ٹوپولوجیکل کوانٹم میٹریلز کے شعبے میں سائنسی تعاون کرنا ہے۔
کوانٹم میٹریلز پر تحقیق نے دنیا بھر کی توجہ اپنی جانب مبذول کی ہے، کیوں کہ ان کی صلاحیت پر مستقبل کی کوانٹم ٹیکنالوجی کی ترقی منحصر ہے۔ اس جوائنٹ وینچر کا مقصد بھارت-جرمن تعاون کو فروغ دینا، موقع فراہم کرنا اور مقناطیسی اور ٹوپولوجیکل کوانٹم میٹریلز کے شعبے میں علم کے فروغ کو آسان بنانا ہے۔ تعاون میں خاص طور سے تجرباتی اور حسابی وسائل کو شیئر کرنا، تکنیکی اور پیشہ ور تعاون کا لین دین اور امدادی تحقیق کے لیے فیکلٹی، محققین کا لین دین کرنا وغیرہ شامل ہوں گے۔ باہمی، بہترین طور طریقے، باہمی فائدے اور مسلسل بات چیت کے ذریعے امکانی علم کی بنیاد کی تعمیر کی امید ہے۔
ایس این بی این سی بی ایس کے بارے میں:
ایس این بوس نیشنل سینٹر فار بیسک سائنسز  ایک خود مختار تحقیقی ادارہ ہے، جس کا قیام 1986 میں ایک رجسٹرڈ سوسائٹی کے طور پر محکمہ سائنس و ٹیکنالوجی، حکومت ہند کے تحت عمل میں آیا تھا۔ اس مرکز کو پروفیسر ایس این بوس کی زندگی اور تخلیقات کو عزت بخشنے کے لیے قائم کیا گیا تھا، جو تھیوریٹیکل فزکس میں ایک عظیم شخص تھے اور جنہوں نے کوانٹم میکینکس اور کوانٹم اسٹیٹسکٹس کے فروغ میں کچھ بنیادی نظریاتی تعاون دیے ہیں۔ ان برسوں میں، مرکز بنیادی سائنس میں تحقیق و ترقی کے ایک اہم ادارہ کے طور پر ابھرا ہے، خاص طور پر فزکس اور متعلقہ موضوعات کے شعبے میں، جن میں تجربے، اصول اور شمار کی طاقت کو اپلائی کیا جاتا ہے۔ سینٹر سائنس و ٹیکنالوجی کے اس اہم شعبے میں جدید ٹریننگ اور آپسی رابطہ کا ایک اہم مرکز بھی ہے۔ سینٹر ایک رہائشی پروگرام فراہم کرتا ہے، جس میں آگے پی ایچ ڈی کی جاتی ہے اور اس میں ایک مضبوط وزیٹر اینڈ لنکیج پروگرام بھی ہوتا ہے۔
آئی ایف ڈبلیو کے بارے میں:
آئی ایف ڈبلیو ایک غیر یونیورسٹی تحقیقی ادارہ ہے اور لائبنیز ایسوسی ایشن کا رکن ہے۔ آئی ایف ڈبلیو ڈریسڈین جدید میٹریل سائنس سے متعلق ہے اور نئے میٹریل اور مصنوعات کی تکنیکی ترقی کے ساتھ فزکس، کیمسٹری اور میٹریل سائنس میں دریافتی تحقیق کراتا ہے۔
آئی ایف ڈبلیو میں تحقیقاتی پروگرام عملی مواد پر مرکوز ہیں، جو ایپلی کیشن کے کئی شعبوں میں ایک اہم مقام رکھتے ہیں: سپر کنڈکٹنگ اور مقناطیسی میٹریل، پتلے فلم کا نظام اور نینو اسٹرکچر کے ساتھ ساتھ کرسٹلائن اور امورفس میٹریل۔ ادارہ کا مشن نوجوان سائنسدانوں کو فروغ دینا اور تکنیکی ملازمین کی ٹریننگ کے ساتھ ساتھ صنعتی کمپنیوں کو ادارہ کی آر اینڈ ڈی معلومات اور تجربات وغیرہ کی سپلائی کرنا ہے۔
وزیراعظم کا دفتر
وزیر اعظم تیس جولائی کو آل انڈیا ڈسٹرکٹ لیگل سروسز اتھارٹیز کے پہلے اجلاس کے افتتاحی اجلاس سے خطاب کریں گے
وزیر اعظم جناب نریندر مودی 30 جولائی 2022 کو صبح 10 بجے وگیان بھون میں آل انڈیا ڈسٹرکٹ لیگل سروسز اتھارٹیز کے پہلے اجلاس کے افتتاحی اجلاس سے خطاب کریں گے۔
نیشنل لیگل سروسز اتھارٹی  کے ذریعہ وگیان بھون میں 30-31 جولائی 2022 کو ڈسٹرکٹ لیگل سروسز اتھارٹیز  کا پہلا قومی سطح کا اجلاس منعقد کیا جا رہا ہے۔ اجلاس میں ایک مربوط طریقہ کار کی تشکیل پر غور کیا جائے گا تاکہ ڈی ایل ایس ایز میں یکسانیت اور ہم آہنگی پیدا کی جا سکے۔
ملک میں کل 676 ڈسٹرکٹ لیگل سروسز اتھارٹیز  ہیں۔ ان کی سربراہی ڈسٹرکٹ جج کرتے ہیں جو اتھارٹی کے چیئرمین کے طور پر کام کرتے ہیں۔ ڈی ایل ایس ایز اور لیگل اسٹیٹ اتھارٹیز  کے ذریعے، این اے ایل ایس اے کی طرف سے مختلف قانونی امداد اور بیداری کے پروگرام نافذ کیے جاتے ہیں۔ ڈی ایل ایس ایز این اے ایل ایس اے کی طرف سے منعقد لوک عدالتوں کو ریگولیٹ کرکے عدالتوں پر بوجھ کو کم کرنے میں بھی تعاون پیش کرتے ہیں۔
کامرس اور صنعت کی وزارتہ
کاروبار کے ضوابط سب کے لئے یکساں ہونے چاہئیں: کامرس اور صنعت اور صارفین کے امور، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل
‘‘ہمیں مسابقتی بننے کے ذریعہ ہندستان کو عالمی سطح پر قائم کرنا چاہئے’’:جناب پیوش گوئل
لوجسٹکس پورٹل ‘کاروبار کرنے کی آسانی ’اور شفافیت لائے گا
دنیا ہندستان کو ایک پسندیدہ سرمایہ کاری منزل کے طور پر دیکھ رہی ہے
سرمایہ کاروں کے ذریعہ کیا گیا اختراع، اور ان کے معیار اور مسابقتی برانڈ انڈیا کو متعارف کرے گی
کاروبار اور صنعت کی وزارت کے ذریعہ منعقدہ کامرس ہفتہ کے پروگرام ملک بھر میں سب سے زیادہ کامیاب رہے ہیں:جناب پیوش گوئل
نئی دہلی، 28 ستمبر2021/کامرس اور صنعت ، کامرس اور صنعت اور صارفین کے امور، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے آج کہا کہ ‘کاروبار کے ضوابط تمام اسٹیک ہولڈرز کے یکساں ہونے چاہئیں۔ ہندستانی برآمدکار تنظیموں کے فیڈریش کے ذریعہ آج یہاں منعقدہ ‘کامرس ہفتہ’اختتامی تقریب سے خطاب کرتے ہوئے جناب پیوش گوئل نے کہا کہ کاروباری گھرانے چاہے بڑے ہو یاں چھوٹے وہ چاہے کہیں کےبھی ہوں، یا ان میں کوئی دوسری وجہ ہو، ہم چاہیں گے کہ ہر ایک کو ایمانداری سے اپنا کاروبار کرنے اور اپنے کاروبار کو بڑھانے کے لئے یکساں مواقع دستیاب ہوں۔
وزیر کامرس نے کہاکہ اس میں جوابدہی اور مقررہ وقت کی حد ہونی چاہئے اور برآمدات میں ترقی مختلف ریاستوں یا وزارتوں کے سب سے اعلی مشقوں کو لازمی طور سے مشترک کیا جانا چاہئے۔
جناب پیوش گوئل نے کہا کہ حکومت بغیر مقررہ مدت کی حد کے اشیا اور خدمات کاروبار دونوں میں ہی ایکسپورٹ ایک ٹریلین ڈالر تک پہنچانے کا منصوبہ بنارہی ہے۔ انہوں نے کہاکہ‘ہمیں مسابقتی بننے کے ذریعہ ہندستان کو عالمی سطح پر قائم کرنا چاہئے۔
وزیر اعظم جناب نریندر مودی کے حالیہ امریکی دورے کا ذکر کرتے ہوئے جناب پیوش گوئل نے کہا کہ ،‘وزیراعظم کی کثیر ملکی کمپنیوں کے سربراہوں کے ساتھ میٹنگ کے دوران متعدد صف اول کے صنعت سازوں نے ہندستان میں سرمایہ کاری کرنے کے تئیں گہری دلچسپی کا اظہار کیا ہے۔ ‘لاجسٹکس کی آسانی پورٹل’ لانچ کرتے ہوئے انہوں نے کہاکہ اس سے شفافیت آئے گی۔ جناب گوئل نے کہا کہ دنیا ہندستان کو ایک پسندیدہ سرمایہ کاری منزل کے طور پر دیکھ رہی ہے۔ انہوں نے کہاکہ سرمایہ کاروں کےذریعہ کی گئی جدت ، ان کے معیار اور مسابقتی برانڈ انڈیا کو متعار ف کرے گی’۔
جناب گوئل نے کامرس مہوتسو وں سمیت کامرس ویک کے دوران پروگراموں کی مثالی کامیابی کے لئے ایف آئی ای او  اور تمام برآمد کار برادری کو مبارک باد دی۔ جناب گوئل نے کہا کہ گزشتہ ہفتے کامرس اور صنعت کی وزارت اور اس کے تمام دفتروں کے ذریعہ منائے گئے ‘آزادی کا امرت مہوتسو’کے دوران ملک کے تمام 739 اضلاع میں پروگراموں کا انعقاد کیا گیا۔ انہوں نے کہاکہ ہفتے بھر چلنے والی ان تقاریب میں ایک کروڑ سے زیادہ لوگ راست اور بالواسطہ طور سے ان سے جڑے رہے۔ ملک بھر میں منعقد مختلف پروگراموں کو 23 مرکزی وزرا ، 9 وزرائے اعلی ،3 گورنر وں اور 26 وزرائے مملکت کے ذریعہ خطاب کیا گیا ہے۔
ش ح۔ ش ت -ج
Uno-9452
(Visitor Counter : 153
ریلوے کی وزارت
مال گاڑی کی آمدو رفت کا شیئر
ریلوے ، کامرس اور صنعت اور صارفین کے امور، خوراک اور عوامی تقسیم کے مرکزی وزیر جناب پیوش گوئل نے آج لوک سبھا میں ایک تحریری جواب میں درج ذیل معلومات فراہم کیں:
ہندوستانی ریلوے نے بھارت کے لئے قومی ریل پلان -2030 تیار کیا ہے۔ اس پلان کا مقصد2030 تک ’مستقبل کے لئے تیار‘ ریلوے سسٹم بنانا ہے۔ اس پلان کا مقصد مانگ سے پہلے صلاحیت کی تخلیق کرنا ہے، جو بدلے میں 2050 تک کی مانگ کو بھی پورا کرے گا اور مال گاڑی کی ٹریفک میں ریلوے کے شیئر کو بڑھاکر 45 فیصد کرے گا اور اسے آئندہ کے لئے بھی برقرار رکھے گا۔ پلان کا مسودہ پبلک ڈومین پر رکھا گیا ہے اور ساتھ ہی تبصروں کے لئے متعلقین کے درمیان بھی تقسیم کیا جارہا ہے۔
ہندوستانی ریلوے ٹرین کی خدمات پر نظر بنائے رکھنے کےلئے جدید ترین ٹیکنالوجی کا استعمال کرتی ہے۔ مال گاڑیوں کی خدمات کی نگرانی فریٹ آپریشنز انفارمیشن سسٹم کے ذریعے کی جاتی ہے اور مسافر ٹرینوں کی نگرانی کوچنگ آپریشنز انفارمیشن سسٹم کے ذریعے کی جاتی ہے۔یہ دونوں فیصلہ سازی کی مدد کے لئے انفارمیشن ٹیکنالوجی کا استعمال کرتے ہیں اور اس کے نتیجے میں ٹرین کی خدمات میں بہتری آتی ہے۔ایف او آئی ایس اور سی او آئی ایس مہنگے اثاثوں اور ذرائع کا زیادہ سے زیادہ استعمال کرکے رولنگ اسٹاک کی تقسیم کو بہتر کرتے ہیں اور صارفین کی مانگ کے مطابق ٹرین کا ٹائم ٹیبل اور اُن کا روٹ طے کرتے ہیں۔ ایف او آئی ایس اور سی او آئی ایس ٹرینوں کی لگاتار نگرانی کرتے ہیں اور ٹرینوں کی حالت کے بارے میں صارفین کو معلومات فراہم کرتے ہیں۔ ٹرینوں کا مسلسل پتہ لگانے اور حقیقی وقت میں اُن پر نگرانی رکھنے کےلئے ریلوے کے پاس بڑی تعداد میں کنٹرول آفس ہیں، جو پورے نیٹ ورک میں پھیلے ہوئے ہیں۔ ریلوے کنٹرول آفس ایک سیکشن پر ٹرین کی خدمات تیار کرنے اور ان کی منصوبہ بندی کےلئے جامع سافٹ ویئر ، کنٹرول آفس ایپلی کیشن کا استعمال کرتا ہے۔سی او اے ، ایف او آئی ایس اور سی او آئی ایس دونوں سے مربوط ہے، تاکہ ٹرین خدمات کی نگرانی اور فیصلہ سازی دونوں حقیقی وقت میں کی جاسکے۔
ریاستی حکومتوں کی مخصوص مانگ کو پورا کرنے کےلئے ٹرینیں چلانے کےلئے ایک سہ رخی طریقہ عمل اپنایا گیا ہے۔خوراک، کھاد، پی او ایل، بجلی کے لئے کوئلہ، معدنیات وغیرہ اشیاء کے لئے ریاستی حکومتوں کی ضروریات ؍مانگ کا سب سے پہلے نوڈل مرکزی ایجنسیوں ، جیسے کہ خوراک اور شہری سپلائی کی وزارت، کھاد کا محکمہ، پیٹرولیم کی وزارت، کوئلے کی وزارت، بجلی کی وزارت، معدنیا ت کی وزارت وغیرہ کے ذریعے جائزہ لیا جاتاہے۔اس کے بعد متعلقہ نوڈل مرکزی ایجنسی ریاستی حکومتوں کی ضروریات کو پورا کرنے کےلئے مال گاڑیاں چلانے کےلئے ریلوے کی وزارت کے ساتھ تعاون کرتی ہے۔
ہندوستانی ریلوے نے ریاستی حکومتوں کی ضروریات کو پورا کرنے کے لئے ہمیشہ زیادہ مسافر ٹرینیں اور مال گاڑیاں چلانے کی کوشش کی ہے۔ اس کے علاوہ آفات ، قدرتی تباہی ، میلے اور تہواروں کے دوران بھی بڑی تعداد میں ٹرینیں چلائی جاتی ہیں۔اس کے علاوہ ریاستی حکومتوں کی مانگ پر ہندوستانی ریلوے مذہبی مقامات کے لئے بھی ٹرینیں چلاتی ہے۔
وزارت خزانہ
ہندوستان ،اوای سی ڈی/جی 20جامع فریم ورک ٹیکس معاہدے میں شامل ہوا
نئی دہلی02 جولائی2021: اکثریتی ممبران نے اوای سی ڈی/جی 20جامع فریم ورک کو ایروزن اور منافع کی منتقلی کی بنیاد پر  اپنایا ہے۔گزشتہ روز معیشت کی ڈجیٹل کاری سے پیداہونے والے ٹیکس چیلنجوں سے نمٹنے کے لئے ایک متفقہ حل کے خاکے پر مشتمل ایک اعلیٰ سطحی بیان جاری کیا گیا۔
مجوزہ حل دو اجزاء پر مشتمل ہے۔ستون نمبر 1 ،جو بازار کےدائرہ کار میں منافع کی اضافی حصہ داری کی ازسرنو تقسیم کے بارے میں ہے اور ستون نمبر2 ، کم از کم ٹیکس پر مشتمل ہے اور ٹیکس ضوابط کے ماتحت ہے ۔
کچھ اہم مسائل ، جن میں منافع کی تقسیم کا حصہ اور ٹیکس قوانین کے ماتحت دائرہ ٔ کار شامل ہیں، کھلے ہوئے ہیں اور ان پر توجہ دینے کی ضرورت ہے۔مزید یہ کہ تجویز کی تکنیکی تفصیلات پر آنے والے مہینوںمیں کام کیا جائے گا اور اکتوبر تک ایک متفقہ معاہدے کی امید ہے ۔
حل کے بنیادی اصولوں میں سے بازار کے منافع میں زیادہ سے زیادہ حصہ لینے کے لئے ہندوستان کے موقف کی تائید ہوتی ہے۔ منافع کی تقسیم میں ضمنی عوامل پر غور کیا جاتا ہے ۔غیر ممالک سے ہونے والے منافع میں اضافے کے معاملے پر سنجیدگی سے توجہ دینے کی ضرورت ہے اور معاہدے کی شاپنگ روکنے کے لئے ٹیکس کے اصولوں کے تابع ہونے کی ضرورت ہے۔
ہندوستان ،ایک متفقہ حل کے حق میں ہے ، جو عمل درآمد اور تعمیل کے لئے آسان ہو۔اس وقت بازار کے دائرہ اختیار میں معنی خیز اور پائیدار محصول کی تقسیم میں نتیجہ خیز حل ہونا چاہئے۔خاص طورسے ترقی اور ابھرتی ہوئی معیشتوں کے لئے۔ ہندوستان اکتوبر تک ایک پیکج کے طور پر ستون ایک اور ستون دو کے ساتھ حل پر عمل آوری کے لئے تیار ایک اتفاق رائے تک پہنچنے کے لئے ثمر آور کوششیں کرتا رہے گا اور بین الاقوامی ٹیکس ایجنڈ ہ کی پیش رفت کے لئے مثبت تعاون کرتا رہے گا۔
ا قتصادی امور کی کابینہ کمیٹی
کابینہ نے بیرونی امداد سے باندھوں کی بحالی اور بہتری کے پروجیکٹ کے دوسرے اور تیسرے مرحلے کی منظوری دی ہے
نئی دہلی،29 اکتوبر اقتصادی امور کی کابینہ کمیٹی نے، جس کی صدارت وزیر اعظم جناب نریندر مودی نے کی، عالمی بینک  اور ایشیائی بنیادی ڈھانچے میں سرمایہ کاری کے بینک  کی مالی امداد سے باندھوں کی بحالی اور بہتری کے پروجیکٹ  کے دوسرے اور تیسرے مرحلے کی منظوری دی ہے تاکہ پورے ملک میں منتخبہ باندھوں کے تحفظ اور کارکردگی میں بہتری لائی جاسکے اور بندوبست کی حکمت عملی کے ساتھ نظام کو ادارہ جاتی طور پر مستحکم بنایا جاسکے۔
اس پروجیکٹ پر 10211 کروڑ روپئے لاگت آئے گی۔ اس پروجیکٹ پر 10 سال کی مدت میں دو مرحلوں میں عمل درآمد ہوگا۔ ان میں سے ہر ایک مرحلہ چھ سال کا ہوگا جس میں 2021 سے 2031 تک ایک ایک سال کی اضافی مدت بھی ہوگی۔ پروجیکٹ کی کل لاگت میں بیرونی سرمایہ کا حصہ7000 کروڑ روپئے ہوگا جبکہ باقی 3211 کروڑ روپئے کی ذمے داری عمل درآمد کی متعلقہ ایجنسیوں  پر ہوگی۔ مرکزی حکومت کا حصہ قرض کی صورت میں 1024 کروڑ روپئے ہوگا اور مرکزی حصے کے لیے متبادل فنڈنگ 285 کروڑ روپئے کی ہوگی۔
ڈی آر آئی پی کے دوسرے اور تیسرے مرحلے کے مقاصد مندرجہ ذیل ہیں:
- موجودہ منتخبہ باندھوں اور اس سے وابستہ سازوسامان کے تحفظ اور کارکردگی کودیر پا بنیاد پر بہتر بنانا۔
- اس کام میں شرکت کرنے والی ریاستوں میں اور مرکزی سطح پر باندھوں کی حفاظت کے ادارہ جاتی سیٹ اپ کو مضبوط بنانا۔
- iii. مسلسل آپریشن اور باندھوں کی دیکھ بھال کے لیے اضافی مالیہ حاصل کرنے کی خاطر چند منتخبہ باندھوں کے اضافی وسائل کو تلاش کرنا۔
مندرجہ بالا مقاصد کے حصول کے لیے ڈی آر آئی پی کے دوسرے اور تیسرے مرحلے میں مندرجہ ذیل اجزا شامل ہوں گے:
- باندھوں اور متعلقہ سازوسان کی بحالی اور ان میں بہتری
- شرکت کرنے والی ریاستوں اور مرکزی ایجنسیوں میں باندھوں کے تحفظ کی ادارہ جاتی مضبوطی۔
- مسلسل آپریشن اور باندھوں کی دیکھ بھال کے لیے اضافی مالیہ حاصل کرنے کی خاطر چند منتخبہ باندھوں کے اضافی وسائل کی تلاش ۔ اور
- پروجیکٹ کا بندوبست
اسکیم میں پورے ملک میں واقع 736 موجودہ باندھوں کی جامع بحالی شامل ہے۔ جن باندھوں کی بحالی کا کام کیا جانا ہے ان کی ایجنسی وار اور ریاست وار تعداد کی تفصیل:
|
|
نمبر شمار
|
|
ریاست / ایجنسی
|
|
باندھوں کی تعداد
|
|
1
|
|
آندھراپردیش
|
|
31
|
|
2
|
|
بھاکرا بیاس انتظامیہ بورڈ 
|
|
2
|
|
3
|
|
چھتیس گڑھ
|
|
5
|
|
4
|
|
سیٹرل واٹر کمیشن
|
|
|
|
5
|
|
دامور ویلی کارپوریشن
|
|
5
|
|
6
|
|
گوا
|
|
2
|
|
7
|
|
گجرات
|
|
6
|
|
8
|
|
جھارکھنڈ
|
|
35
|
|
9
|
|
کرناٹک
|
|
41
|
|
10
|
|
کیرالہ
|
|
28
|
|
11
|
|
مدھیہ پردیش
|
|
27
|
|
12
|
|
مہاراشٹرا
|
|
167
|
|
13
|
|
منی پور
|
|
2
|
|
14
|
|
میگھالیہ
|
|
6
|
|
15
|
|
اڈیشہ
|
|
36
|
|
16
|
|
پنجاب
|
|
12
|
|
17
|
|
راجستھان
|
|
189
|
|
18
|
|
تمل ناڈو
|
|
59
|
|
19
|
|
تلنگانہ
|
|
29
|
|
20
|
|
اترپردیش
|
|
39
|
|
21
|
|
اتراکھنڈ
|
|
6
|
|
22
|
|
مغربی بنگال
|
|
9
|
|
|
|
کل میزان
|
|
736
وزارت ماہی پروری، مویشی پروری و ڈیری
مویشی پروری اور ڈیری کے شعبے کی صلاحیت سازی کے لیے ڈی اےایچ ڈی کے اقدامات
مویشی پروری اور ڈیری کے شعبے میں پیشرفت کےبہت زیادہ روشن امکانات ہے جو15- 2014 سے21- 2020 کے دوران 7.93 فیصد کی جامع سالانہ پیشرفت کی شرح  سے مسلسل بڑھ رہا ہے ۔ اس میں مویشی پروری کے شعبہ کے ذیلی حصے نے بھی نمایاں حصہ رسدی کی ہے جس میں ڈیری، بوائن، پولٹری، بکری/سور وغیرہ کی فارمنگ شامل ہے۔ مزید برآں، مویشی پروری کے شعبے نے21- 2020 کے دوران، کل زراعت اور اس سے منسلک شعبے جی وی اے  میں تقریباً 30 فیصد کی حصہ رسدی کی ہے۔ مویشی پروری اور ڈیری کے شعبے سے تقریباً 8 کروڑ گھرانوں کا روزگار وابستہ ہے۔
حکومت ہند کا مویشی پروری اور ڈیری کا محکمہ ، ملک بھر میں ریاستوں/ مرکز کے زیر انتظام علاقوں کی کوششوں کو فروغ دینے اور مویشی پروری اور ڈیری کے شعبے کو ترقی دینے کے لیے،مختلف اسکیموں کو نافذ کر رہا ہے جس سے براہ راست اور بالواسطہ طور پر مویشی پروری اور ڈیری کے شعبے میں روزگار کے مواقع کو بڑھانے میں مدد ملتی ہے۔ جیسا کہ:
- راشٹریہ گوکل مشن،
- ڈیری کی فروغ کا قومی پروگرام،
- ڈیری پروسیسنگ اور بنیادی ڈھانچہ کا ترقیاتی فنڈ،
- ڈیری سرگرمیوں میں مصروف ڈیری کوآپریٹیو اور فارمر پروڈیوسر تنظیموں کی مدد کرنا
- نیشنل لائیواسٹاک مشن،
- مویشیوں کی صحت اور بیماریوں کا کنٹرول
- مویشی پروری کے بنیادی ڈھانچہ کا ترقیاتی فنڈ
- مویشیوں کی بیماریوں کےکنٹرول کا قومی پروگرام
- مویشیوں کی مردم شماری اور مربوط سیمپل سروے
مویشی پروری اور ڈیری کے شعبے میں روزگار کے مواقع بڑھانے اور مقامی نسلوں کے تحفظ کے لیے، حکومت ہند کے مویشی پروری اور ڈیری کے محکمہ کےذریعے اٹھائے گئے اقدامات درج ذیل ہیں:
- دیہی ہندوستان  میں کثیر مقصدی مصنوعی حمل کے تکنیکی ماہرین کا قیام
- موجودہ مصنوعی حمل نیٹ ورک کو مضبوط بنانا
- ملک گیر مصنوعی حمل پروگرام
- جدید تولیدی بایو ٹکنالوجی پرعمل درآمد، جس میں جنسی ا عتبار سے ترتیب شدہ مادہ منویہ، جینومکس، اور ان وٹرو فرٹیلائزیشن ٹیکنالوجی شامل ہیں۔
- بھیڑ، بکری، سور اور پولٹری کے شعبے میں روزگار کے مواقع پیدا کرنے کے لیے، نیشنل لائیو اسٹاک مشن ، انٹرپرینیورشپ ڈیولپمنٹ پروگرام کو نافذ کر رہا ہے تاکہ غیر منظم شعبے میں دستیاب پیداوار کے لیے، منظم شعبہ کے ساتھ فارورڈ اور بیکورڈ تعلق پیدا کیا جا سکے۔
- آرجی ایم کے تحت نسل کی ضرب کاری کا فارم
- مویشی پروری کےبنیادی ڈھانچہ کی فروغ کافنڈ  15000 کروڑ روپے کی کل مختص رقم کے ساتھ نافذ کیا جا رہا ہے۔اسکا مقصد ڈیری پروسیسنگ اور ویلیو ایڈیشن بنیادی ڈھانچے، میٹ پروسیسنگ اور ویلیو ایڈیشن بنیادی ڈھانچے اور اینیمل فیڈ پلانٹ، نسل کی ضرب کاری کرنے والے فارمس اور نسل کی بہتری کی ٹیکنالوجی میں سرمایہ کاری کی ترغیب دیناہے ہیں جن میں تکنیکی طور پر امداد یافتہ جدید پولٹری فارم، ویٹرنری ڈرگْس اور ویکسین یونٹس، اینیمل ویسٹ ٹو ویلتھ مینجمنٹ  کا قیام شامل ہے۔
یہ معلومات ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج راجیہ سبھا میں ایک تحریری جواب میں فراہم کیں۔